title: Provedbena uredba Komisije (EU) br. 497/2012 od 7. lipnja 2012. o izmjeni Uredbe (EU) br. 206/2010 u pogledu zahtjeva za uvoz životinja prijemljivih na bolest plavog jezika  Tekst značajan za EGP

text:
               03/Sv. 70

               HR

               Službeni list Europske unije

               62

         32012R0497

               L 152/1

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 497/2012
   od 7. lipnja 2012.
   o izmjeni Uredbe (EU) br. 206/2010 u pogledu zahtjeva za uvoz životinja prijemljivih na bolest plavog jezika
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2004/68/EZ od 26. travnja 2004. o utvrđivanju pravila zdravlja životinja za uvoz u i provoz kroz Zajednicu određenih živih papkara i o izmjeni direktiva 90/426/EEZ i 92/65/EEZ i stavljanju izvan snage Direktive 72/462/EEZ (1), a posebno njezin članak 6. stavak 1., članak 7. točku (e) i članak 13. stavak 1.,
   budući da:

               (1)

               Uredbom Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (2) utvrđuje se popis trećih zemalja, državnih područja ili njihovih dijelova iz kojih se živi papkari, uključujući i one koji su prijemljivi na bolest plavog jezika, smiju unositi u Uniju te uvjeti veterinarskog certificiranja za takav unos.

               (2)

               U pogledu životinja prijemljivih na bolest plavog jezika, certifikati BOV-X, BOV-Y, OVI-X, OVI-Y i RUM koji su utvrđeni u dijelu 2. Priloga I. Uredbi (EU) br. 206/2010 uključuju između ostalog zahtjev da životinje dolaze iz područja koje je na dan izdavanja certifikata koji ih prati bilo slobodno od bolesti plavog jezika zadnjih dvanaest mjeseci.

               (3)

               Kao rezultat najnovijih tehnoloških dostignuća danas su na raspolaganju „inaktivirana cjepiva” protiv bolesti plavog jezika koja ne predstavljaju opasnost od neželjenog lokalnog kruženja cijepnog virusa među necijepljenim govedima, ovcama i kozama. Danas je općeprihvaćeno da je cijepljenje inaktiviranim cjepivom najprimjereniji način kontrole bolesti plavog jezika i sprečavanja kliničke bolesti u tih životinja u Uniji.

               (4)

               Kako bi osiguralo bolje suzbijanje širenja virusa bolesti plavog jezika te smanjilo opterećenje koje ta bolest uzrokuje poljoprivrednom sektoru, pravila cijepljenja utvrđena Direktivom Vijeća 2000/75/EZ od 20. studenoga 2000. o utvrđivanju posebnih odredaba za kontrolu i iskorjenjivanje bolesti plavog jezika (3) nedavno su izmijenjena Direktivom 2012/5/EU Europskog parlamenta i Vijeća (4) kako bi se uzela u obzir najnovija tehnološka dostignuća u proizvodnji cjepiva.

               (5)

               U skladu s tim, Direktivom 2000/75/EZ sada je predviđeno korištenje inaktiviranih cjepiva u svim dijelovima EU-a.

               (6)

               Zbog razvoja epidemiološke situacije u vezi s bolešću plavog jezika te radi usklađivanja sa standardima Svjetske organizacije za zdravlje životinja (OIE), nedavno je izmijenjena Uredba Komisije (EZ) br. 1266/2007 od 26. listopada 2007. o provedbi pravila za Direktivu Vijeća 2000/75/EZ s obzirom na kontrolu, praćenje, nadziranje i ograničenje premještanja određenih životinja prijemljivih vrsta u odnosu na bolest plavog jezika (5). Da bi se neko područje smatralo slobodnim od bolesti plavog jezika, standardi EU-a zahtijevaju odsutnost cirkulacije virusa u razdoblju od najmanje dvije godine. U skladu s tim, razdoblje od dvanaest mjeseci koje je navedeno u odgovarajućim certifikatima iz dijela 2. Priloga I. Uredbi (EU) br. 206/2010 treba na odgovarajući način izmijeniti.

               (7)

               Direktiva 2000/75/EZ i Uredba (EZ) br. 1266/2007 primjenjuju se na premještanje unutar Unije živih papkara koji pripadaju vrstama prijemljivim na bolest plavog jezika. Primjereno je izmijeniti obrasce veterinarskih certifikata BOV-X, BOV-Y, OVI-X, OVI-Y i RUM iz dijela 2. Priloga I. Uredbi (EU) br. 206/2010 kako bi se zahtjevi zdravlja životinja koji se odnose na bolest plavog jezika i primjenjuju na uvoz u Zajednicu uskladili sa zahtjevima koji se primjenjuju na premještanje unutar Unije životinja prijemljivih na tu bolest.

               (8)

               Uredbu (EU) br. 206/2010 potrebno je stoga na odgovarajući način izmijeniti.

               (9)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Prilog I. Uredbi (EU) br. 206/2010 mijenja se u skladu s Prilogom ovoj Uredbi.
   Članak 2.
   U prijelaznom razdoblju do 30. lipnja 2012. u Uniju se mogu unositi pošiljke živih papkara koje prati certifikat izdan prije datuma stupanja na snagu ove Uredbe u skladu s obrascima BOV-X, BOV-Y, OVI-X, OVI-Y ili RUM iz dijela 2. Priloga I. Uredbi (EU) br. 206/2010 prije izmjena uvedenih ovom Uredbom.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. lipnja 2012.

            Za Komisiju

            Predsjednik

         José Manuel BARROSO

      (1)  SL L 139, 30.4.2004., str. 321.

      (2)  SL L 73, 20.3.2010., str. 1.

      (3)  SL L 327, 22.12.2000., str. 74.

      (4)  SL L 81, 21.3.2012., str. 1.

      (5)  SL L 283, 27.10.2007., str. 37.

      PRILOG
      U Prilogu I. Uredbi (EU) br. 206/2010 dio 2. mijenja se kako slijedi:
      (1)   Obrasci „BOV-X”, „BOV-Y”, „OVI-X” i „OVI-Y” zamjenuju se sljedećim:

      (2)   Obrazac „RUM” zamjenjuje se sljedećim:


title: Provedbena uredba Komisije (EU) 2015/184 оd 2. veljače 2015. o razvrstavanju određene robe u kombiniranu nomenklaturu

text:
               7.2.2015

               HR

               Službeni list Europske unije

               L 31/7

         PROVEDBENA UREDBA KOMISIJE (EU) 2015/184
   оd 2. veljače 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu 1 tablice u Prilogu ovoj Uredbi potrebno je razvrstati u odgovarajuću oznaku KN iz stupca 2, a na temelju obrazloženja navedenog u stupcu 3 te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja (2). Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu u oznaku KN iz stupca 2 te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. veljače 2015.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Razlozi

                  (1)

                  (2)

                  (3)

                  Silicijev dioksid (poznat i pod nazivom „silikagel”) u obliku malih prozirnih granula promjera od 0,5 do 1,5 mm, pakiran u papirnate vrećice ili plastične kapsule koje propuštaju vodenu paru.
                  Silicijev dioksid upija vlagu i namijenjen je, primjerice, za zaštitu i pohranu lijekova ili čuvanje robe suhom tijekom prijevoza.

                  3824 90 96

                  Razvrstavanje se utvrđuje općim pravilima 1 i 6 za tumačenje kombinirane nomenklature i nazivom oznaka KN 3824, 3824 90 i 3824 90 96.
                  Isključeno je razvrstavanje proizvoda u tarifni broj 2811 jer je silikagel u papirnatim vrećicama ili plastičnim kapsulama namijenjen za posebnu uporabu, a ne za opću uporabu te se ne može smatrati posebnim kemijski definiranim spojem iz poglavlja 28.
                  Proizvod se stoga razvrstava u oznaku KN 3824 90 96 kao ostali kemijski proizvodi koji nisu spomenuti niti uključeni na drugom mjestu.


title: Provedbena uredba Komisije (EU) 2016/1631 оd 9. rujna 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               10.9.2016

               HR

               Službeni list Europske unije

               L 243/4

         PROVEDBENA UREDBA KOMISIJE (EU) 2016/1631
   оd 9. rujna 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. rujna 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  170,6

                  ZZ

                  170,6

                  0707 00 05

                  TR

                  121,6

                  ZZ

                  121,6

                  0709 93 10

                  TR

                  135,1

                  ZZ

                  135,1

                  0805 50 10

                  AR

                  142,7

                  CL

                  150,1

                  EG

                  94,4

                  TR

                  124,8

                  UY

                  140,3

                  ZA

                  168,9

                  ZZ

                  136,9

                  0806 10 10

                  TR

                  129,8

                  ZZ

                  129,8

                  0808 10 80

                  AR

                  110,6

                  BR

                  102,8

                  CL

                  131,2

                  NZ

                  128,6

                  US

                  179,7

                  ZA

                  90,9

                  ZZ

                  124,0

                  0808 30 90

                  AR

                  93,2

                  CL

                  101,2

                  TR

                  139,8

                  ZA

                  115,3

                  ZZ

                  112,4

                  0809 30 10 , 0809 30 90

                  TR

                  129,6

                  ZA

                  88,8

                  ZZ

                  109,2

                  0809 40 05

                  TR

                  216,0

                  ZZ

                  216,0

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1308/2014 оd 8. prosinca 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               9.12.2014

               HR

               Službeni list Europske unije

               L 351/6

         PROVEDBENA UREDBA KOMISIJE (EU) br. 1308/2014
   оd 8. prosinca 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  64,5

                  IL

                  116,6

                  MA

                  80,8

                  TR

                  105,8

                  ZZ

                  91,9

                  0707 00 05

                  AL

                  67,6

                  JO

                  258,6

                  MA

                  164,1

                  TR

                  144,2

                  ZZ

                  158,6

                  0709 93 10

                  MA

                  73,2

                  TR

                  123,4

                  ZZ

                  98,3

                  0805 10 20

                  AR

                  35,3

                  SZ

                  37,7

                  TR

                  47,9

                  UY

                  32,9

                  ZA

                  37,6

                  ZW

                  33,1

                  ZZ

                  37,4

                  0805 20 10

                  MA

                  70,0

                  ZZ

                  70,0

                  0805 20 30, 0805 20 50, 0805 20 70, 0805 20 90

                  IL

                  112,8

                  JM

                  168,3

                  TR

                  75,4

                  ZZ

                  118,8

                  0805 50 10

                  AL

                  64,4

                  TR

                  68,1

                  ZZ

                  66,3

                  0808 10 80

                  BA

                  32,4

                  BR

                  55,0

                  CA

                  135,6

                  CL

                  79,2

                  MK

                  38,0

                  NZ

                  96,9

                  US

                  93,1

                  ZA

                  99,9

                  ZZ

                  78,8

                  0808 30 90

                  CN

                  82,9

                  TR

                  174,9

                  ZZ

                  128,9

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 897/2011 od 2. rujna 2011. o razvrstavanju određene robe u kombiniranu nomenklaturu

text:
               02/Sv. 018

               HR

               Službeni list Europske unije

               159

         32011R0897

               L 231/9

               SLUŽBENI LIST EUROPSKE UNIJE

               02.09.2011.

      PROVEDBENA UREDBA KOMISIJE (EU) br. 897/2011
   od 2. rujna 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbe.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.

               (3)

               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.

               (4)

               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.

               (5)

               Odbor za Carinski zakonik nije donio mišljenje u roku koji je odredio njegov predsjednik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. rujna 2011.

            Za Komisiju, u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje
               (oznaka KN)

               Razlozi

               (1)

               (2)

               (3)

               Proizvod namijenjen pojedinačnoj prodaji u boci od 500 ml, koji sadrži (% po masenom udjelu):

                           —

                           vodu

                           45,9

                           —

                           fruktozu

                           33,3

                           —

                           oligofruktozu

                           7,6

                           —

                           koncentrat soka od jabuke

                           3,6

                           —

                           koncentrat soka od crnog ribiza

                           2,3

                           —

                           biljne oligopeptide

                           2,3

                           —

                           limunsku kiselinu

                           3,6

                           —

                           koncentrat mate čaja

                           0,7

                           —

                           prehrambeni kvasac

                           0,5

                           —

                           L-karnitin

                           0,1

                           —

                           kalijev sorbat

                           0,1.

                     Proizvod je crvenkastosmeđa, mutna, slaboviskozna tekućina s gustoćom 1,1812 g/cm3 i Brix vrijednosti 40.
               Prema pakiranju, voda obogaćena hranjivim tvarima čini osnovni sastav proizvoda namijenjenog za dopunu prehrane.
               Upute za uporabu: razrijediti 50 ml proizvoda s 100 ml vode ili soka.

               2106 90 92

               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 2106, 2106 90 i 2106 90 92.
               S obzirom na sadržaj šećera i nekih drugih sastojaka kao što su kalijev sorbat i limunska kiselina, proizvod treba biti razrijeđen prije konzumacije i stoga se ne može smatrati napitkom pod tarifnim brojem 2202 (vidjeti također Napomene s objašnjenjem Harmoniziranog sustava uz poglavlje 22., općenito, drugi stavak).
               Proizvod se, stoga, razvrstava kao prehrambeni pripravak nespomenut i neuključen drugdje pod tarifni broj 2106 (vidjeti također Napomene s objašnjenjem Harmoniziranoga sustava uz tarifni broj 2106, drugi stavak, točka 7.).


title: Provedbena uredba Komisije (EU) 2017/679 оd 10. travnja 2017. o okončanju ponovnog ispitnog postupka u pogledu apsorpcije u vezi s uvozom hladnovaljanih ravnih proizvoda od nehrđajućeg čelika podrijetlom iz Tajvana, bez izmjena mjera koje su na snazi

text:
               11.4.2017

               HR

               Službeni list Europske unije

               L 98/10

         PROVEDBENA UREDBA KOMISIJE (EU) 2017/679
   оd 10. travnja 2017.
   o okončanju ponovnog ispitnog postupka u pogledu apsorpcije u vezi s uvozom hladnovaljanih ravnih proizvoda od nehrđajućeg čelika podrijetlom iz Tajvana, bez izmjena mjera koje su na snazi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”), a posebno njezin članak 9. stavak 2. i članak 12.,
   budući da:
   1.   POSTUPAK

   1.1.   Mjere na snazi

               (1)

               Provedbenom uredbom Komisije (EU) 2015/1429 (2) Europska komisija („Komisija”) uvela je konačne antidampinške pristojbe na uvoz hladnovaljanih ravnih proizvoda od nehrđajućeg čelika podrijetlom iz Narodne Republike Kine i Tajvana. Primjenjiva stopa pristojbe za sva tajvanska društva bila je 6,8 %, osim jednog proizvođača izvoznika s nultom stopom pristojbe.

         1.2.   Zahtjev za ponovni ispitni postupak u pogledu apsorpcije

               (2)

               Komisija je 28. lipnja 2016. zaprimila zahtjev za ponovni ispitni postupak u pogledu apsorpcije za mjere koje su na snazi u skladu s člankom 12. Osnovne uredbe.

               (3)

               Zahtjev je podnijela Europska federacija proizvođača željeza i čelika („Eurofer”) u ime proizvođača koji čine više od 25 % ukupne proizvodnje određenih hladnovaljanih ravnih proizvoda od čelika u Uniji.

               (4)

               Eurofer je dostavio dovoljno dokaza iz kojih jer vidljivo da su se nakon razdoblja izvornog ispitnog postupka te prije i poslije uvođenja antidampinške pristojbe na uvoz predmetnog proizvoda izvozne cijene smanjile. To je spriječilo očekivane korektivne učinke mjera na snazi.

               (5)

               Dokazi iz zahtjeva upućivali su na to da se smanjenje izvoznih cijena ne može objasniti promjenama cijena sirovina, troškova energije, troškova rada, stopa pristojbi ili deviznog tečaja.

               (6)

               Osim toga, Eurofer je pružio dokaze iz kojih je vidljivo da se predmetni proizvod nastavio uvoziti u Uniju u znatnim količinama.

         1.3.   Ponovno pokretanje antidampinškog ispitnog postupka

               (7)

               Komisija je 11. kolovoza 2016. u Službenom listu Europske unije objavila obavijest o ponovnom pokretanju antidampinškog postupka (3).

         1.4.   Zainteresirane strane

               (8)

               Komisija je u obavijesti o ponovnom pokretanju postupka pozvala zainteresirane stranke da joj se obrate radi sudjelovanja u tom postupku. Osim toga, Komisija je o ponovnom ispitnom postupku u pogledu apsorpcije izričito obavijestila Eurofer, izvoznike, proizvođače izvoznike i uvoznike za koje se zna da se postupak na njih odnosi i tijela predmetne zemlje te ih pozvala na sudjelovanje.

               (9)

               Zainteresirane strane dobile su priliku pismeno iznijeti svoje stavove i zatražiti saslušanje Komisije i/ili službenika za saslušanje u trgovinskim postupcima. Nijedna od zainteresiranih strana nije se javila i zatražila saslušanje.

         1.5.   Odabir uzorka uvoznika

               (10)

               Kako bi odlučila je li odabir uzorka potreban i, ako jest, kako bi odabrala uzorak, Komisija je od nepovezanih uvoznika zatražila da dostave podatke navedene u obavijesti o ponovnom pokretanju postupka.

               (11)

               Deset nepovezanih uvoznika dostavilo je zatražene podatke i pristalo da ih se uključi u uzorak. U skladu s člankom 17. stavkom 1. Osnovne uredbe, Komisija je na temelju najveće količine uvoza u Uniju odabrala uzorak od troje uvoznika. U skladu s člankom 17. stavkom 2. Osnovne uredbe provedeno je savjetovanje o odabiru uzorka sa svim poznatim predmetnim uvoznicima. Nisu zaprimljene nikakve primjedbe.

         1.6.   Odabir uzorka izvoznika i proizvođačâ izvoznika iz Tajvana

               (12)

               Kako bi odlučila je li odabir uzorka potreban i, ako jest, kako bi odabrala uzorak, Komisija je od svih poznatih izvoznika i proizvođača izvoznika iz Tajvana zatražila da dostave podatke navedene u obavijesti o ponovnom pokretanju postupka. Osim toga, Komisija je od nadležnih tijela predmetne zemlje zatražila da utvrde identitet drugih izvoznika i proizvođača izvoznika, ako postoje, koji bi mogli biti zainteresirani za sudjelovanje u ispitnom postupku i/ili da stupe u kontakt s njima.

               (13)

               Pet izvoznika i šest proizvođača izvoznika iz Tajvana dostavilo je zatražene podatke i pristalo da ih se uključi u uzorak. Komisija je odlučila da odabir uzorka nije potreban jer je te izvoznike i proizvođače izvoznike moguće razumno ispitati u raspoloživom vremenu.

         1.7.   Odgovori na upitnik

               (14)

               Komisija je petorici izvoznika i šestorici proizvođača izvoznika poslala upitnike. Odgovori na upitnik pristigli su od dvaju proizvođača izvoznika i jedne grupe koja se sastojala od dvaju proizvođača izvoznika i dvaju izvoznika.

               (15)

               Komisija je poslala upitnike trima uzorkovanim uvoznicima i dobila odgovore od dvaju od njih.

         1.8.   Posjeti radi provjere

               (16)

               Komisija je zatražila i provjerila sve podatke koje je smatrala potrebnima za ponovni ispitni postupak. Posjeti radi provjere u skladu s člankom 16. Osnovne uredbe obavljeni su u poslovnim prostorijama sljedećih društava:

                           —

                           Jie Jin Material Science, Tainan city, Tajvan

                           —

                           Tang Eng Iron Works Co., Ltd., Kaohsiung city, Tajvan

                           —

                           Yieh United Steel Corporation, Kaohsiung city, Tajvan

                           —

                           Yuan Long Stainless Steel, Kaohsiung city, Tajvan.

         1.9.   Razdoblja obuhvaćena ponovnim ispitnim postupkom u pogledu apsorpcije

               (17)

               Razdoblje ponovnog ispitnog postupka u pogledu apsorpcije trajalo je od 1. srpnja 2015. do 30. lipnja 2016. Razdoblje izvornog ispitnog postupka trajalo je od 1. siječnja 2013. do 31. prosinca 2013.

         2.   PREDMETNI PROIZVOD I ISTOVJETNI PROIZVOD

               (18)

               Proizvod na koji se odnosi ovaj ponovni ispitni postupak u pogledu apsorpcije isti je kao u izvornom ispitnom postupku i definiran je kao ravni valjani proizvodi od nehrđajućeg čelika podrijetlom iz Tajvana, samo hladnovaljani (hladnoreducirani) i dalje neobrađeni, trenutačno obuhvaćeni oznakama KN 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 i 7220 20 89 („predmetni proizvod”).

               (19)

               Hladnovaljani ravni proizvodi od nehrđajućeg čelika imaju širok raspon primjene, na primjer u proizvodnji kućanskih aparata (primjerice unutrašnjost perilica rublja i perilica posuđa), varenih cijevi i medicinskih uređaja te u preradi hrane i automobilskoj industriji.

               (20)

               U ponovnom ispitnom postupku pokazalo se da predmetni proizvod i proizvod koji se proizvodi i prodaje na tajvanskom domaćem tržištu imaju iste osnovne značajke i istu osnovnu uporabu. Komisija je odlučila da su ti proizvodi stoga istovjetni proizvodi u smislu članka 1. stavka 4. Osnovne uredbe.

         3.   NALAZI

               (21)

               Ponovnim ispitnim postupkom u pogledu apsorpcije u skladu s člankom 12. Osnovne uredbe želi se ustanoviti jesu li se izvozne cijene smanjile ili jesu li kretanja preprodajnih cijena ili naknadnih prodajnih cijena predmetnog proizvoda u Uniji od uvođenja početnih mjera bila nedostatna. Drugi bi korak, ako se utvrdi smanjenje izvoznih cijena, trebalo biti izračunavanje nove dampinške marže.

         3.1.   Smanjenje izvoznih cijena

               (22)

               Pri utvrđivanju je li došlo do smanjenja izvoznih cijena Komisija je za svakog pregledanog proizvođača izvoznika utvrdila njegove izvozne cijene tijekom razdoblja ponovnog ispitnog postupka i usporedila te cijene s odgovarajućim izvoznim cijenama utvrđenima u razdoblju izvornog ispitnog postupka.

               (23)

               Proizvođači izvoznici u Uniju su izvozili izravno nezavisnim kupcima ili preko svojih povezanih društava u Tajvanu.

               (24)

               Izvozna cijena bila je stvarno plaćena ili naplativa cijena za predmetni proizvod kada se prodavao za izvoz u Uniju u skladu s člankom 2. stavkom 8. Osnovne uredbe.

               (25)

               Komisija je za sve proizvođače izvoznike usporedila cijene vrsta proizvoda koje su se prodavale tijekom razdoblja ponovnog ispitnog postupka u pogledu apsorpcije s istim vrstama proizvoda koje su se prodavale tijekom razdoblja izvornog ispitnog postupka i izračunala za njih ponderirano prosječno smanjenje izvoznih cijena.

               (26)

               Navedena usporedba napravljena je u eurima na temelju deviznih tečajeva koji su izvoznicima i proizvođačima izvoznicima dostavljeni u antidampinškim upitnicima.

               (27)

               Usporedba izvoznih cijena u Uniju na temelju cijene franko tvornica pokazala je da su se za sve proizvođače izvoznike/grupe izvozne cijene smanjile. Smanjenje izvoznih cijena izraženo u eurima bilo je kako slijedi:

                  Tablica 1.

                  Smanjenje izvoznih cijena

                           Proizvođač izvoznik/grupa

                           Promjena izvoznih cijena od razdoblja izvornog ispitnog postupka do razdoblja ponovnog ispitnog postupka u pogledu apsorpcije

                           Jie Jin Material Science

                           – 3,3 %

                           Tang Eng Iron Works Co., Ltd. i Yieh United Steel Corporation

                           – 11,2 %

                           Yuan Long Stainless Steel

                           – 2,3 %

         3.2.   Damping

               (28)

               Nakon što je utvrđeno smanjenje izvoznih cijena kod svih proizvođača izvoznika koji su surađivali, ponovno su izračunane dampinške marže u skladu s člankom 2. Osnovne uredbe.

               (29)

               Svi proizvođači izvoznici koji su surađivali zatražili su reviziju svoje uobičajene vrijednosti na temelju članka 12. stavka 5. Osnovne uredbe.

         3.2.1.   Uobičajena vrijednost

               (30)

               Komisija je najprije ispitala je li ukupni obujam domaće prodaje svakog proizvođača izvoznika koji surađuje reprezentativan u skladu s člankom 2. stavkom 2. Osnovne uredbe. Domaća je prodaja reprezentativna ako ukupan obujam domaće prodaje istovjetnog proizvoda nezavisnim kupcima na domaćem tržištu po proizvođaču izvozniku čini najmanje 5 % ukupnog obujma njegove izvozne prodaje predmetnog proizvoda u Uniji tijekom razdoblja ponovnog ispitnog postupka u pogledu apsorpcije. Na temelju toga ukupna je prodaja istovjetnog proizvoda svakog proizvođača izvoznika na domaćem tržištu bila reprezentativna.

               (31)

               Komisija je naknadno za proizvođače izvoznike s reprezentativnom domaćom prodajom utvrdila vrste proizvoda koje se prodaju na domaćem tržištu, a koje su bile identične ili usporedive s vrstama proizvoda koje se prodaju za izvoz u Uniju.

               (32)

               Komisija je zatim ispitala je li prodaja na domaćem tržištu svakog proizvođača izvoznika koji je surađivao za svaku vrstu proizvoda koja je identična ili usporediva s vrstom proizvoda koja se prodaje radi izvoza u Uniju reprezentativna u skladu s člankom 2. stavkom 2. Osnovne uredbe. Domaća prodaja bilo koje vrste proizvoda reprezentativna je ako ukupan obujam domaće prodaje te vrste proizvoda nezavisnim kupcima tijekom razdoblja ponovnog ispitnog postupka u pogledu apsorpcije čini najmanje 5 % ukupnog obujma izvozne prodaje identične ili usporedive vrste proizvoda u Uniju.

               (33)

               Komisija je zatim za svaku vrstu proizvoda definirala udio profitabilne prodaje nezavisnim kupcima na domaćem tržištu tijekom razdoblja ponovnog ispitnog postupka u pogledu apsorpcije kako bi odlučila hoće li za izračun uobičajene vrijednosti u skladu s člankom 2. stavkom 4. Osnovne uredbe upotrebljavati stvarnu domaću prodaju.

               (34)

               Uobičajena vrijednost izračunana je kao ponderirani prosjek cijena ukupne domaće prodaje tijekom razdoblja ponovnog ispitnog postupka u pogledu apsorpcije ili kao ponderirani prosjek isključivo profitabilne prodaje. Sve vrijednosti za koje je bila potrebna konverzija valute preračunane su u tajvanske dolare na temelju mjesečnih tečajeva koje je Komisija navela u antidampinškom upitniku ili na temelju internih deviznih tečajeva proizvođačâ izvoznika koji se temelje na tajvanskim carinskim stopama. Tijekom razdoblja ponovnog ispitnog postupka u pogledu apsorpcije između tih dvaju tečajeva nije bilo bitnih razlika.

               (35)

               Ako nije bilo prodaje pojedine vrste istovjetnog proizvoda ili je nije bilo dovoljno u uobičajenom tijeku trgovine, Komisija je izračunala uobičajenu vrijednost u skladu s člankom 2. stavcima 3. i 6. Osnovne uredbe.

               (36)

               Uobičajena vrijednost izračunana je tako da su prosječnom trošku proizvodnje istovjetnog proizvoda proizvođačâ izvoznika koji su surađivali tijekom razdoblja ponovnog ispitnog postupka u pogledu apsorpcije pribrojene sljedeće vrijednosti:

                           —

                           ponderirani prosječni troškovi prodaje te ponderirani prosječni opći i administrativni troškovi koje u proizvođači izvoznici koji su surađivali imali u pogledu domaće prodaje istovjetnog proizvoda u uobičajenom tijeku trgovine tijekom razdoblja ponovnog ispitnog postupka u pogledu apsorpcije i

                           —

                           ponderirana prosječna dobit koju su proizvođači izvoznici koji surađuju ostvarili od domaće prodaje istovjetnog proizvoda u uobičajenom tijeku trgovine tijekom razdoblja ponovnog ispitnog postupka u pogledu apsorpcije.

               (37)

               Jedan proizvođač izvoznik prodavao je dio predmetnog proizvoda preko svojeg povezanog centra koji je uvodio određene izmjene prilagođene kupcu (skraćivanje, rezanje, poliranje). Kako bi se izračunao konsolidirani trošak proizvodnje tog proizvođača izvoznika ti su se dodatni troškovi metodom ponderiranih prosječnih vrijednosti pridodali troškovima odgovarajuće vrste proizvoda.

               (38)

               Kao i u izvornom ispitnom postupku, dio istovjetnog proizvoda na tajvanskom tržištu prodan je distributerima koji su ga potom izvozili.

               (39)

               Kako bi riješila to pitanje Komisija je zanemarila svu prodaju najvećem tajvanskom distributeru/centru za usluge, koji je, kako je naveo u odgovoru prilikom odabira uzorka, izvozio veliku većinu dodatno obrađenih proizvoda. Komisija nije uzela u obzir ni domaću prodaju proizvoda koji su dopremani u carinsko skladište ili u međunarodnu luku za izvoz.

               (40)

               Jedan proizvođač izvoznik djelovao je i kao centar za usluge za predmetni proizvod i istovjetni proizvod kupljen od drugih proizvođača izvoznika. Za izračun uobičajene vrijednosti i izvozne cijene za tog proizvođača izvoznika, Komisija je u obzir uzela samo hladno valjane proizvode koje je proizveo sam.

         3.2.2.   Izvozna cijena

               (41)

               Komisija je utvrdila izvozne cijene u razdoblju ponovnog ispitnog postupka u pogledu apsorpcije kako je objašnjeno u prethodnim uvodnim izjavama od (22) do (24).

         3.2.3.   Usporedba

               (42)

               Komisija je usporedila uobičajenu vrijednost i izvoznu cijenu proizvođačâ izvoznika na temelju cijena franko tvornica.

               (43)

               Ako je to bilo opravdano radi osiguranja primjerene usporedbe, Komisija je prilagodila uobičajenu vrijednost i/ili izvoznu cijenu za razlike koje su utjecale na cijene i usporedivost cijena u skladu s člankom 2. stavkom 10. Osnovne uredbe. Cijene su prilagođene za prijevoz, osiguranje, manipuliranje, utovar i popratne troškove, pakiranje, kredit, bankovne pristojbe i provizije.

         3.2.4.   Dampinške marže

               (44)

               Komisija je za proizvođače izvoznike koji su surađivali usporedila ponderiranu prosječnu uobičajenu vrijednost svake vrste istovjetnog proizvoda i ponderiranu prosječnu izvoznu cijenu odgovarajuće vrste predmetnog proizvoda u skladu s člankom 2. stavcima 11. i 12. Osnovne uredbe.

               (45)

               Na temelju toga, ponderirane prosječne dampinške marže izražene u postocima cijena CIF-a na granici Unije, s neplaćenom carinom, iznose kako slijedi:

                  Tablica 2.

                  Dampinške marže, Tajvan

                           Proizvođač izvoznik/grupa

                           Dampinška marža u razdoblju ponovnog ispitnog postupka u pogledu apsorpcije

                           Jie Jin Material Science

                           2,6 %

                           Tang Eng Iron Works Co., Ltd. i Yieh United Steel Corporation

                           Bez dampinga

                           Yuan Long Stainless Steel

                           Bez dampinga

         4.   ZAKLJUČAK

               (46)

               Ponovnim izračunom dampinških marži pokazalo se da se dampinška marža grupe društava obuhvaćenih izvornim ispitnim postupkom smanjila. Dampinška marža drugih dvaju društava, koja nisu surađivala u izvornom ispitnom postupku, manja je od aktualne primjenjive stope pristojbe.

               (47)

               Zaključak je da će se ponovni ispitni postupak u pogledu apsorpcije okončati bez izmjene mjera koje su na snazi.

               (48)

               Nalazi ponovnog ispitnog postupka dostavljeni su zainteresiranim stranama. Samo je Eurofer dostavio primjedbe.

               (49)

               Eurofer je u pisanom podnesku i na usmenoj raspravi izrazio nezadovoljstvo rezultatima Komisijinog ponovnog ispitnog postupka. Istaknuo je da Komisija nije dovoljno uzela u obzir navodne poremećaje na tajvanskom domaćem tržištu.

               (50)

               Prvi poremećaj koji je naveo Eurofer odnosio se na izvoz tajvanskih trgovaca/distributera i sustav izvoznih popusta. Eurofer je dostavio dodatne dokaze u tom pogledu.

               (51)

               Drugi je navodni poremećaj proizlazio iz odnosa između tajvanskih mlinova i nekih njihovih trgovaca/distributera. Eurofer je tvrdio da bi Komisija trebala utvrditi da je riječ o nesuradnji i pouzdati se u raspoložive negativne činjenice.

               (52)

               Komisija je na temelju izvornog ispitnog postupka te prikupljenih podataka, koji su potvrđeni u ponovnom ispitnom postupku, bila solidno upućena u tajvansko tržište. Komisija je upotrijebila sve raspoložive informacije kako bi precizno utvrdila uobičajenu vrijednost, kako je opisano u prethodno navedenim uvodnim izjavama (39) i (40).

               (53)

               Komisija je primijenila metodologiju predviđenu u osnovnoj uredbi, u skladu s izvornim ispitnim postupkom, te je uzela u obzir posebnosti tajvanskog domaćeg tržišta. Konkretno, zaključila je da je isključivanje niza prodaja određenim subjektima iz izračuna uobičajene vrijednosti, kako je opisano u uvodnim izjavama (39) i (40), u ovom predmetu objektivniji pristup nego primjena raspoloživih negativnih činjenica. Budući da Eurofer u pritužbi nije ponudio bitne nove informacije za promjenu upotrijebljene metodologije, Komisija je potvrdila zaključak iz prethodno navedene uvodne izjave (47).

               (54)

               Ova je Uredba u skladu s mišljenjem Odbora uspostavljenog člankom 15. stavkom 1. Uredbe (EU) 2016/1036,

         DONIJELA JE OVU UREDBU:
   Članak 1.
   Ponovni ispitni postupak u pogledu apsorpcije u vezi s uvozom hladnovaljanih ravnih proizvoda od nehrđajućeg čelika podrijetlom iz Tajvana u skladu s člankom 12. Uredbe (EU) 2016/1036 okončava se bez izmjena antidampinških mjera koje su na snazi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. travnja 2017.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  SL L 224, 27.8.2015., str. 10.

      (3)  SL C 291, 11.8.2016., str. 7.


title: Provedbena uredba Komisije (EU) 2017/295 оd 20. veljače 2017. o izvanrednim mjerama potpore tržištu za sektor mesa peradi u Francuskoj

text:
               21.2.2017

               HR

               Službeni list Europske unije

               L 43/196

         PROVEDBENA UREDBA KOMISIJE (EU) 2017/295
   оd 20. veljače 2017.
   o izvanrednim mjerama potpore tržištu za sektor mesa peradi u Francuskoj
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 220. stavak 1. točku (a),
   budući da:

               (1)

               U razdoblju između 24. studenoga 2015. i 5. kolovoza 2016. Francuska je potvrdila i prijavila brojne slučajeve izbijanja visokopatogene influence ptica podtipa H5. Ukupno je potvrđen 81 slučaj izbijanja te bolesti na jugozapadu Francuske. Pogođene vrste su patke, guske, kokoši nesilice, purani, rasplodne kokoši vrste Gallus domesticus, pijetlovi i pilići, biserke i prepelice.

               (2)

               Francuska je odmah i učinkovito poduzela sve potrebne mjere za zdravlje životinja i veterinarske mjere u skladu s Direktivom Vijeća 2005/94/EZ (2).

               (3)

               Francuska tijela posebice su poduzela mjere kontrole i praćenja i preventivne mjere te utvrdila zaražena i ugrožena područja i daljnja ograničena područja u skladu s provedbenim odlukama Komisije (EU) 2015/2239 (3), (EU) 2015/2460 (4), (EU) 2016/42 (5), (EU) 2016/237 (6) i (EU) 2016/447 (7). U cilju kontrole i sprečavanja širenja bolesti francuska tijela nametnula su sljedeće mjere:

                           (a)

                           zabrana smještanja na gospodarstva s patkama i guskama smještena u daljnjem ograničenom području te u zaraženim i ugroženim područjima utvrđenima nakon zadnja četiri slučaja izbijanja visokopatogene influence ptica, do kojih je došlo 15. srpnja, 18. srpnja, 25. srpnja i 5. kolovoza 2016. Zabranom smještanja na gospodarstva s patkama i guskama u daljnjem ograničenom području osobito se željelo osigurati razdoblje depopulacije od 16 tjedana;

                           (b)

                           zabrana kretanja koja obuhvaća velik dio sumnjive populacije peradi i zabrana trgovanja živom peradi izvan daljnjeg ograničenog područja;

                           (c)

                           produljena razdoblja mirovanja na sumnjivim peradarskim gospodarstvima, osim onih s patkama i guskama, smještenima u zaraženim i ugroženim područjima i daljnjem ograničenom području, uključujući zaražena i ugrožena područja utvrđena nakon zadnja četiri slučaja izbijanja visokopatogene influence ptica, do kojih je došlo 15. srpnja, 18. srpnja, 25. srpnja i 5. kolovoza 2016.

               (4)

               Primjenom tih mjera francuska tijela uspjela su otkloniti opasnost. Mjere za zdravlje životinja i veterinarske mjere na razini Unije i nacionalnoj razini primjenjivale su se do 15. rujna 2016. na svim relevantnim gospodarstvima, osim peradarskih gospodarstava smještenih u zaraženim i ugroženim područjima utvrđenima nakon zadnja četiri slučaja izbijanja visokopatogene influence ptica, do kojih je došlo 15. srpnja, 18. srpnja, 25. srpnja i 5. kolovoza 2016., u kojima su mjere primjenjivane do 25. kolovoza, 25. rujna odnosno 3. listopada 2016.

               (5)

               Francuska tijela obavijestila su Komisiju da su nužne zdravstvene i veterinarske mjere primijenjene radi sprečavanja širenja bolesti i njezina iskorjenjivanja pogodile velik broj gospodarskih subjekata te da su ti subjekti pretrpjeli gubitke prihoda koji nisu prihvatljivi za financijski doprinos Unije u skladu s Uredbom (EU) br. 652/2014 Europskog parlamenta i Vijeća (8).

               (6)

               Komisija je 20. travnja, 20. rujna i 24. listopada 2016. zaprimila službene zahtjeve francuskih tijela za djelomično financiranje određenih izvanrednih mjera u skladu s člankom 220. stavkom 3. Uredbe (EU) br. 1308/2013.

               (7)

               Kao posljedica primijenjenih mjera za zdravlje životinja i veterinarskih mjera bilo je zabranjeno smještanje ptica na sva gospodarstva s patkama i guskama smještena u daljnjem ograničenom području te u zaraženim i ugroženim područjima utvrđenima nakon zadnja četiri slučaja izbijanja visokopatogene influence ptica, do kojih je došlo 15. srpnja, 18. srpnja, 25. srpnja i 5. kolovoza 2016. To je dovelo do gubitka u proizvodnji mesa peradi na tim gospodarstvima s patkama i guskama. Stoga je primjereno nadoknaditi te gubitke.

               (8)

               Kao posljedica primijenjenih mjera za zdravlje životinja i veterinarskih mjera kokoši nesilice na kraju proizvodnog ciklusa i rasplodne kokoši vrste Gallus domesticus nije bilo moguće prevoziti izvan daljnjeg ograničenog područja radi klanja za proizvodnju mesa u specijaliziranim klaonicama. To je uzrokovalo klanje i uništavanje životinja u klaonicama ili na gospodarstvima te gubitak u proizvodnji za proizvođače kokoši nesilica i rasplodnih kokoši vrste Gallus domesticus smještene u daljnjem ograničenom području. Stoga je primjereno nadoknaditi te gubitke.

               (9)

               Kao posljedica primijenjenih mjera za zdravlje životinja i veterinarskih mjera produljena su razdoblja mirovanja na gospodarstvima s običnim pilićima ili onima iz ekološke proizvodnje, pilićima s oznakom Label Rouge ili iz slobodnog uzgoja, pijetlovima, biserkama s oznakom Label Rouge i iz slobodnog uzgoja te puranima i prepelicama smještenima u zaraženim i ugroženim područjima i daljnjem ograničenom području, uključujući zaražena i ugrožena područja utvrđena nakon zadnja četiri slučaja izbijanja visokopatogene influence ptica, do kojih je došlo 15. srpnja, 18. srpnja, 25. srpnja i 5. kolovoza 2016. To je dovelo do gubitka u proizvodnji mesa peradi na tim gospodarstvima. Stoga je primjereno nadoknaditi te gubitke.

               (10)

               Kao posljedica primijenjenih mjera za zdravlje životinja i veterinarskih mjera živi pilići, kokoši nesilice, biserke i purani nisu se mogli prodavati izvan daljnjeg ograničenog područja. To je dovelo do gubitka u proizvodnji za proizvođače živih pilića, kokoši nesilica, biserki i purana smještenih u daljnjem ograničenom području. Stoga je primjereno nadoknaditi te gubitke.

               (11)

               U skladu s člankom 220. stavkom 5. Uredbe (EU) br. 1308/2013 Unija sudjeluje u financiranju izvanrednih mjera potpore tržištu u visini od 50 % troškova koje snosi Francuska. Nakon razmatranja zahtjeva koji je zaprimila od Francuske Komisija bi trebala utvrditi maksimalne količine prihvatljive za financiranje u pogledu svake izvanredne mjere potpore tržištu.

               (12)

               Kako bi se izbjegao rizik od prekomjerne naknade, trebalo bi na temelju tehničkih i gospodarskih studija ili računovodstvenih dokumenata utvrditi paušalni iznos djelomičnog financiranja na odgovarajućoj razini za svaku životinju i proizvod u skladu s kategorijama proizvedenih životinja po vrsti, ali i po proizvodnoj metodi, npr. obična proizvodnja, slobodni uzgoj, certificirana proizvodnja u okviru nacionalnog programa, certificirana proizvodnja u okviru programa Label Rouge, proizvodnja obuhvaćena zaštićenom oznakom zemljopisnog podrijetla (ZOZP), te, naposljetku, po dužini proizvodnog ciklusa, npr. dugi ciklus za proizvođače pataka i gusaka koji proizvode samo žive životinje, kratki ciklus za proizvođače pataka i gusaka koji proizvode žive životinje i pretvaraju ih u prerađene proizvode.

               (13)

               Kako bi se u potpunosti izbjegla opasnost od dvostrukog financiranja, pretrpljeni gubitci ne smiju biti prethodno nadoknađeni državnim potporama ili osiguranjima, a djelomično financiranje Unije u skladu s ovom Uredbom trebalo bi biti ograničeno na prihvatljive životinje i proizvode za koje nije primljen nikakav financijski doprinos Unije na temelju Uredbe (EU) br. 652/2014.

               (14)

               Opseg i trajanje izvanrednih mjera potpore tržištu predviđenih ovom Uredbom trebalo bi ograničiti na razinu koja je nužno potrebna za potporu tržištu. Konkretno, izvanredne mjere potpore tržištu trebale bi se primjenjivati samo na proizvodnju mesa peradi na gospodarstvima smještenima u ograničenim područjima i za vrijeme trajanja mjera za zdravlje životinja i veterinarskih mjera utvrđenih u zakonodavstvu Unije i francuskom zakonodavstvu koje se odnose na predmetni 81 slučaj izbijanja visokopatogene influence ptica.

               (15)

               Radi dobrog proračunskog upravljanja tim izvanrednim mjerama potpore tržištu samo one isplate korisnicima koje Francuska izvrši najkasnije do 30. rujna 2017. bit će prihvatljive za djelomično financiranje Unije. Ne bi se trebao primjenjivati članak 5. stavak 2. Delegirane uredbe Komisije (EU) br. 907/2014 (9).

               (16)

               Radi osiguranja prihvatljivosti i ispravnosti isplata, francuska tijela trebala bi provoditi ex ante provjere.

               (17)

               Kako bi se Uniji omogućila provedba financijske kontrole, francuska tijela trebala bi obavijestiti Komisiju o poravnanju isplata.

               (18)

               Kako bi Francuska mogla odmah provoditi ove mjere, ova bi Uredba trebala stupiti na snagu sljedećeg dana od dana objave u Službenom listu Europske unije.

               (19)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Unija osigurava djelomično financiranje u iznosu od 50 % troškova koje snosi Francuska za potporu tržištu mesa peradi, koje je znatno pogođeno 81 slučajem izbijanja visokopatogene influence ptica podtipa H5, koje je u razdoblju između 24. studenoga 2015. i 5. kolovoza 2016. zabilježila i prijavila Francuska.
   Troškovi su prihvatljivi za djelomično financiranje Unije samo za vrijeme primjene mjera za zdravlje životinja i veterinarskih mjera utvrđenih u zakonodavstvu Unije i francuskom zakonodavstvu iz Priloga.
   Troškovi su prihvatljivi za djelomično financiranje Unije samo za peradarska gospodarstva na koja se primjenjuju mjere za zdravlje životinja i veterinarske mjere i koja su smještena u dijelovima Francuske utvrđenima u zakonodavstvu Unije i francuskom zakonodavstvu iz Priloga.
   Troškovi su prihvatljivi za djelomično financiranje Unije samo ako ih je Francuska isplatila korisnicima najkasnije do 30. rujna 2017. Ne primjenjuje se članak 5. stavak 2. Delegirane uredbe (EU) br. 907/2014.
   Članak 2.
   Maksimalne razine djelomičnog financiranja Unije iznose kako slijedi:

               (a)

               za gubitak u proizvodnji pataka i gusaka smještenih u daljnjem ograničenom području te u zaraženim i ugroženim područjima utvrđenima nakon zadnja četiri slučaja izbijanja visokopatogene influence ptica, do kojih je došlo 15. srpnja, 18. srpnja, 25. srpnja i 5. kolovoza 2016., primjenjuje se sljedeći paušalni iznos po životinji do maksimalnog iznosa od 40 000 002 EUR:

                           i.

                           za proizvođače s kratkim ciklusom proizvodnje:

                                       —

                                       patke mulard, početna faza tova, obuhvaćene oznakom KN 0105 99 10:
                                       0,24 EUR po životinji za maksimalno 724 512 životinja,

                                       —

                                       patke mulard, tovljene, obuhvaćene oznakom KN 0105 99 10:
                                       1,13 EUR po životinji za maksimalno 606 172 životinje,

                                       —

                                       patke mulard, završna faza tova, obuhvaćene oznakom KN 0105 99 10:
                                       4,41 EUR po životinji za maksimalno 690 431 životinju,

                                       —

                                       patke mulard obuhvaćene oznakom KN 0105 99 10, cijeli trupovi:
                                       2,20 EUR po životinji za maksimalno 664 261 životinju,

                                       —

                                       patke mulard obuhvaćene oznakom KN 0105 99 10, isječene na komade:
                                       4,275 EUR po životinji za maksimalno 578 814 životinja,

                                       —

                                       patke mulard obuhvaćene oznakom KN 0105 99 10, prerađene:
                                       19,055 EUR po životinji za maksimalno 321 019 životinja,

                                       —

                                       guske, početna faza tova, obuhvaćene oznakom KN 0105 99 20:
                                       2,455 EUR po životinji za maksimalno 15 769 životinja,

                                       —

                                       guske obuhvaćene oznakom KN 0105 99 20, cijeli trupovi:
                                       10,595 EUR po životinji za maksimalno 14 560 životinja,

                                       —

                                       guske obuhvaćene oznakom KN 0105 99 20, prerađene:
                                       23,33 EUR po životinji za maksimalno 11 024 životinje,

                                       —

                                       patke obuhvaćene oznakom KN 0105 99 10, za pečenje:
                                       1,37 EUR po životinji za maksimalno 25 831 životinju,

                                       —

                                       guske obuhvaćene oznakom KN 0105 99 20, za pečenje:
                                       2,855 EUR po životinji za maksimalno 7 156 životinja;

                           ii.

                           za proizvođače s kratkim ciklusom proizvodnje:

                                       —

                                       patke mulard, početna faza tova, stare tri dana, obuhvaćene oznakom KN 0105 99 10:
                                       0,0487 EUR po životinji za maksimalno 668 427 životinja,

                                       —

                                       patke mulard, početna faza tova, obične, sa ZOZP-om i oznakom Label Rouge obuhvaćene oznakom KN 0105 99 10:
                                       0,24 EUR po životinji za maksimalno 10 115 677 životinja,

                                       —

                                       patke mulard, tovljene, obične, obuhvaćene oznakom KN 0105 99 10:
                                       0,515 EUR po životinji za maksimalno 646 195 životinja,

                                       —

                                       patke mulard, tovljene, sa ZOZP-om, obuhvaćene oznakom KN 0105 99 10:
                                       0,68 EUR po životinji za maksimalno 8 737 557 životinja,

                                       —

                                       patke mulard, tovljene, s oznakom Label Rouge, obuhvaćene oznakom KN 0105 99 10:
                                       0,81 EUR po životinji za maksimalno 808 848 životinja,

                                       —

                                       patke mulard, završna faza tova, obične, obuhvaćene oznakom KN 0105 99 10:
                                       1,48 EUR po životinji za maksimalno 900 255 životinja,

                                       —

                                       patke mulard, završna faza tova, sa ZOZP-om, obuhvaćene oznakom KN 0105 99 10:
                                       1,645 EUR po životinji za maksimalno 7 818 392 životinje,

                                       —

                                       patke mulard, završna faza tova, s oznakom Label Rouge, obuhvaćene oznakom KN 0105 99 10:
                                       2,63 EUR po životinji za maksimalno 559 637 životinja,

                                       —

                                       mošusne patke, obične, obuhvaćene oznakom KN 0105 99 10:
                                       0,48 EUR po životinji za maksimalno 71 331 životinju,

                                       —

                                       mošusne patke, certificirane, obuhvaćene oznakom KN 0105 99 10:
                                       0,585 EUR po životinji za maksimalno 7 579 životinja,

                                       —

                                       mošusne patke, s oznakom Label Rouge, obuhvaćene oznakom KN 0105 99 10:
                                       0,625 EUR po životinji za maksimalno 28 344 životinje,

                                       —

                                       mošusne patke obuhvaćene oznakom KN 0105 99 10:
                                       1,1325 EUR po životinji za maksimalno 7 392 životinje,

                                       —

                                       guske, tovljene, obuhvaćene oznakom KN 0105 99 20:
                                       2,855 EUR po životinji za maksimalno 50 179 životinja,

                                       —

                                       guske, završna faza tova, obuhvaćene oznakom KN 0105 99 20:
                                       5,54 EUR po životinji za maksimalno 49 500 životinja;

               (b)

               za gubitak u proizvodnji, klanje i uništavanje u klaonicama ili na gospodarstvima kokoši nesilica na kraju proizvodnog ciklusa i rasplodnih kokoši vrste Gallus domesticus smještenih u daljnjem ograničenom području primjenjuje se sljedeći paušalni iznos po životinji do maksimalnog iznosa od 519 155 EUR:

                           —

                           kokoši nesilice na kraju proizvodnog ciklusa i rasplodne kokoši vrste Gallus domesticus obuhvaćene oznakom KN 0105 94 00, prevezene, zaklane u klaonicama i uništene:
                           0,2645 EUR po životinji za maksimalno 1 902 064 životinje,

                           —

                           rasplodne kokoši vrste Gallus domesticus, zaklane na gospodarstvu i uništene, obuhvaćene oznakom KN 0105 94 00:
                           1,055 EUR po životinji za maksimalno 15 222 životinje;

               (c)

               za produljenje razdoblja mirovanja u zaraženim i ugroženim područjima i daljnjem ograničenom području, uključujući zaražena i ugrožena područja utvrđena nakon zadnja četiri slučaja izbijanja visokopatogene influence ptica, do kojih je došlo 15. srpnja, 18. srpnja, 25. srpnja i 5. kolovoza 2016., za obične piliće ili one iz ekološke proizvodnje, piliće s oznakom Label Rouge ili iz slobodnog uzgoja, pijetlove, biserke s oznakom Label Rouge i iz slobodnog uzgoja te purane i prepelice primjenjuje se sljedeći paušalni iznos po životinji po danu do maksimalnog iznosa od 1 430 908 EUR:

                           —

                           pilići i pijetlovi, obični, obuhvaćeni oznakom KN 0105 94 00:
                           0,00191 EUR po životinji po danu za maksimalno 31 247 850 životinja i maksimalno 626 466 EUR,

                           —

                           pilići, s oznakom Label Rouge ili iz slobodnog uzgoja, obuhvaćeni oznakom KN 0105 94 00:
                           0,00416563 EUR po životinji po danu za maksimalno 14 105 345 životinja i maksimalno 616 878 EUR,

                           —

                           pilići, iz ekološkog uzgoja, obuhvaćeni oznakom KN 0105 94 00:
                           0,005050685 EUR po životinji po danu za maksimalno 700 201 životinju i maksimalno 37 039 EUR,

                           —

                           biserke, s oznakom Label Rouge i iz slobodnog uzgoja, obuhvaćene oznakom KN 0105 99 50:
                           0,00365332 EUR po životinji po danu za maksimalno 1 405 735 životinja i maksimalno 53 856 EUR,

                           —

                           purani obuhvaćeni oznakom KN 0105 99 30:
                           0,005195 EUR po životinji po danu za maksimalno 1 533 617 životinja i maksimalno 83 371 EUR,

                           —

                           prepelice obuhvaćene oznakom KN 0106 39 80:
                           0,000605 EUR po životinji po danu za maksimalno 2 102 602 životinje i maksimalno 13 298 EUR;

               (d)

               za gubitak u proizvodnji živih pilića u početnoj fazi tova, živih biserki u početnoj fazi tova, živih purana u početnoj fazi tova za francusko nacionalno tržište, živih purana u početnoj fazi tova za tržište Unije, živih kokoši nesilica u početnoj fazi tova, živih odraslih kokoši i živih odraslih biserki primjenjuje se sljedeći paušalni iznos po životinji do maksimalnog iznosa od 545 152 EUR:

                           —

                           živi pilići, početna faza tova, obuhvaćeni oznakom KN 0105 94 00:
                           0,591 EUR po životinji za maksimalno 183 439 životinja,

                           —

                           žive biserke, početna faza tova, obuhvaćene oznakom KN 0105 99 50:
                           0,4955 EUR po životinji za maksimalno 126 996 životinja,

                           —

                           živi purani, početna faza tova, za francusko nacionalno tržište, obuhvaćeni oznakom KN 0105 99 30:
                           0,681 EUR po životinji za maksimalno 21 166 životinja,

                           —

                           živi purani, početna faza tova, za tržište Unije, obuhvaćeni oznakom KN 0105 99 30:
                           0,633 EUR po životinji za maksimalno 423 320 životinja,

                           —

                           žive kokoši nesilice, početna faza tova, obuhvaćene oznakom KN 0105 94 00:
                           0,43 EUR po životinji za maksimalno 56 443 životinje,

                           —

                           žive odrasle kokoši obuhvaćene oznakom KN 0105 94 00:
                           0,47 EUR po životinji za maksimalno 98 775 životinja,

                           —

                           žive odrasle biserke obuhvaćene oznakom KN 0105 99 50:
                           0,49 EUR po životinji za maksimalno 42 332 životinje.

         Članak 3.
   Djelomično financiranje Unije u skladu s ovom Uredbom ograničeno je na životinje i proizvode za koje nisu primljene državne potpore ili osiguranja i za koje nije primljen nikakav financijski doprinos Unije na temelju Uredbe (EU) br. 652/2014.
   Članak 4.
   Francuska provodi administrativne i fizičke provjere u skladu s člancima 58. i 59. Uredbe (EU) br. 1306/2013 Europskog parlamenta i Vijeća (10).
   Francuska tijela posebice provjeravaju:

               (a)

               prihvatljivost podnositelja zahtjeva za potporu;

               (b)

               za svakog prihvatljivog podnositelja: prihvatljivost, količinu i stvarni gubitak u proizvodnji;

               (c)

               da nikakav prihvatljivi podnositelj zahtjeva nije primio sredstva iz drugih izvora za nadoknadu gubitaka iz članka 2.

         Prihvatljivim podnositeljima zahtjeva za koje su administrativne provjere dovršene potpora se može isplatiti prije dovršetka svih provjera, a osobito provjera onih podnositelja zahtjeva koji su odabrani za provjere na licu mjesta.
   Ako se prihvatljivost podnositelja zahtjeva ne potvrdi, potpora se vraća i primjenjuju se sankcije.
   Članak 5.
   Francuska tijela obavješćuju Komisiju o poravnanju isplata.
   Članak 6.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. veljače 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).

      (3)  Provedbena odluka Komisije (EU) 2015/2239 od 2. prosinca 2015. o određenim zaštitnim mjerama u vezi s visokopatogenom influencom ptica podtipa H5N1 i H5N2 u Francuskoj (SL L 317, 3.12.2015., str. 37.).

      (4)  Provedbena odluka Komisije (EU) 2015/2460 od 23. prosinca 2015. o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 339, 24.12.2015., str. 52.).

      (5)  Provedbena odluka Komisije (EU) 2016/42 od 15. siječnja 2016. o izmjeni Priloga Provedbenoj odluci (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 11, 16.1.2016., str. 10.).

      (6)  Provedbena odluka Komisije (EU) 2016/237 od 17. veljače 2016. o izmjeni Priloga Provedbenoj odluci (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 44, 19.2.2016., str. 12.).

      (7)  Provedbena odluka Komisije (EU) 2016/447 od 22. ožujka 2016. o izmjeni Provedbene odluke (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 78, 24.3.2016., str. 76.).

      (8)  Uredba (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (SL L 189, 27.6.2014., str. 1.).

      (9)  Delegirana uredba Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura (SL L 255, 28.8.2014., str. 18.).

      (10)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20.12.2013., str. 549.).

      PRILOG

         Dijelovi Francuske i razdoblja na koje se upućuje u članku 1.

      Dijelovi Francuske i razdoblja utvrđeni na temelju Direktive 2005/94/EZ i definirani u sljedećim aktima:

                  —

                  Provedbena odluka Komisije (EU) 2015/2239 od 2. prosinca 2015. o određenim zaštitnim mjerama u vezi s visokopatogenom influencom ptica podtipa H5N1 i H5N2 u Francuskoj (SL L 317, 3.12.2015., str. 37.).

                  —

                  Provedbena odluka Komisije (EU) 2015/2460 od 23. prosinca 2015. o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 339, 24.12.2015., str. 52.).

                  —

                  Provedbena odluka Komisije (EU) 2016/42 od 15. siječnja 2016. o izmjeni Priloga Provedbenoj odluci (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 11, 16.1.2016., str. 10.).

                  —

                  Provedbena odluka Komisije (EU) 2016/237 od 17. veljače 2016. o izmjeni Priloga Provedbenoj odluci (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 44, 19.2.2016., str. 12.).

                  —

                  Provedbena odluka (EU) 2016/447 od 22. ožujka 2016. o izmjeni Provedbene odluke (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 78, 24.3.2016., str. 76.).

                  —

                  Odluka od 2. prosinca 2015. o uspostavi ograničenog područja niskog rizika nakon proglašenja visokopatogene influence ptica i ograničavanju određenih kretanja izvan državnog područja iz departmana Dordogne (Službeni list Francuske Republike od 3.12.2016., tekst 38 od 178).

                  —

                  Odluka od 17. prosinca 2015. o utvrđivanju dodatnih mjera za borbu protiv visokopatogene influence ptica nakon otkrivanja te bolesti na francuskom državnom području (Službeni list Francuske Republike od 18.12.2016., tekst 56 od 142).

                  —

                  Odluka od 15. siječnja 2016. o izmjeni odluke od 17. prosinca 2015. o utvrđivanju dodatnih mjera za borbu protiv visokopatogene influence ptica nakon otkrivanja te bolesti na francuskom državnom području (Službeni list Francuske Republike od 16.1.2016., tekst 31 od 85).

                  —

                  Odluka od 9. veljače 2016. o utvrđivanju dodatnih mjera za borbu protiv visokopatogene influence ptica nakon otkrivanja te bolesti na francuskom državnom području (Službeni list Francuske Republike od 10.2.2016., tekst 42 od 129).

                  —

                  Odluka od 14. rujna 2016. o utvrđivanju prijelaznih mjera za borbu protiv visokopatogene influence ptica (Službeni list Francuske Republike od 15.9.2016., tekst 33 od 100).

                  —

                  Odluke prefekta o proglašenju zaraze zbog izbijanja visokopatogene ptičje gripe potvrđenog između 24. studenoga 2015. i 18. travnja 2016.

                  —

                  Odluke prefekta o ukidanju proglašenja zaraze zbog izbijanja visokopatogene ptičje gripe potvrđenog između 24. studenoga 2015. i 18. travnja 2016.

                  —

                  Odluke prefekta o proglašenju zaraze zbog izbijanja visokopatogene ptičje gripe potvrđenih 15. srpnja, 18. srpnja, 25. srpnja i 5. kolovoza 2016.

                  —

                  Odluke prefekta o ukidanju proglašenja zaraze zbog izbijanja visokopatogene ptičje gripe potvrđenih 15. srpnja, 18. srpnja, 25. srpnja i 5. kolovoza 2016.


title: Provedbena uredba Komisije (EU) 2017/57 оd 14. prosinca 2016. o odobrenju 1,8-cineola, 3,4-dihidrokumarina i 2-(2-metilprop-1-enil)-4-metiltetrahidropirana kao dodataka hrani za sve životinjske vrste (Tekst značajan za EGP. )

text:
                  17.1.2017

                  HR

                  Službeni list Europske unije

                  L 13/153

            PROVEDBENA UREDBA KOMISIJE (EU) 2017/57
      оd 14. prosinca 2016.
      o odobrenju 1,8-cineola, 3,4-dihidrokumarina i 2-(2-metilprop-1-enil)-4-metiltetrahidropirana kao dodataka hrani za sve životinjske vrste
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje odobrenja. Člankom 10. te uredbe predviđa se ponovna procjena dodataka odobrenih u skladu s Direktivom Vijeća 70/524/EEZ (2).

                  (2)

                  U skladu s Direktivom 70/524/EEZ 1,8-cineol, 3,4-dihidrokumarin i 2-(2-metilprop-1-enil)-4-metiltetrahidropiran odobreni su bez vremenskog ograničenja kao dodaci hrani za sve životinjske vrste. Ti su proizvodi nakon toga uneseni u registar dodataka hrani za životinje kao postojeći proizvodi u skladu s člankom 10. stavkom 1. Uredbe (EZ) br. 1831/2003.

                  (3)

                  U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu tih tvari kao dodataka hrani za sve životinjske vrste. Podnositelj zahtjeva zatražio je da se ti dodaci razvrstaju u kategoriju dodataka „osjetilni dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (4)

                  Europska agencija za sigurnost hrane („Agencija”) u svojim je mišljenjima od 6. ožujka 2012. i 13. studenoga 2012. (3) zaključila da te tvari u predloženim uvjetima uporabe u hrani za životinje nemaju negativan učinak na zdravlje životinja, zdravlje ljudi ili na okoliš. Nadalje, Agencija je zaključila da je funkcija 1,8-cineola, 3,4-dihidrokumarina i 2-(2-metilprop-1-enil)-4-metiltetrahidropirana u hrani za životinje slična njihovoj funkciji u hrani. Agencija je već zaključila da su navedene tvari učinkovite u hrani jer pojačavaju miris ili okus hrane. Stoga se taj zaključak može primijeniti na hranu za životinje. Budući da je uporabu 1,8-cineola, 3,4-dihidrokumarina i 2-(2-metilprop-1-enil)-4-metiltetrahidropirana u vodi za piće teško nadzirati kada se upotrebljavaju istodobno s hranom za životinje, takvu bi uporabu trebalo isključiti. Međutim te se tvari mogu upotrebljavati u krmnim smjesama koje se potom primjenjuju putem vode.

                  (5)

                  U cilju bolje kontrole trebalo bi predvidjeti ograničenja i uvjete. Budući da ne postoje sigurnosni razlozi zbog kojih bi bilo potrebno utvrditi najveću dopuštenu količinu te uzimajući u obzir ponovnu procjenu koju je provela Agencija, na oznaci dodatka trebale bi biti navedene preporučene količine. Ako se te količine premaše, na oznaci premiksa, krmnih smjesa i krmiva trebale bi biti navedene određene informacije.

                  (6)

                  Agencija je zaključila da 1,8-cineol, 3,4-dihidrokumarin i 2-(2-metilprop-1-enil)-4-metiltetrahidropiran nadražuju oči, dišni sustav i kožu. Nadalje, Agencija je zaključila da 3,4-dihidrokumarin izaziva i preosjetljivost kože te da je štetan ako se proguta. Stoga je potrebno poduzeti odgovarajuće mjere zaštite. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (7)

                  Procjena 1,8-cineola, 3,4-dihidrokumarina i 2-(2-metilprop-1-enil)-4-metiltetrahidropirana pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tih tvari kako je navedeno u prilogu ovoj uredbi.

                  (8)

                  Budući da ne postoje sigurnosni razlozi zbog kojih bi izmjene uvjeta izdavanja odobrenja za 1,8-cineol, 3,4-dihidrokumarin i 2-(2-metilprop-1-enil)-4-metiltetrahidropiran bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

                  (9)

                  Mjere predviđene ovom uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Odobrenje
      Tvari navedene u prilogu, koje pripadaju kategoriji dodataka hrani za životinje „osjetilni dodaci” i funkcionalnoj skupini „aromatske tvari”, odobravaju se kao dodaci hrani za životinje pod uvjetima utvrđenima u prilogu.
      Članak 2.
      Prijelazne mjere
      1.   Tvari navedene u prilogu i premiksi koji te tvari sadržavaju, a koji su proizvedeni i označeni prije 6. kolovoza 2017. u skladu s pravilima primjenjivima prije 6. veljače 2017., mogu se nastaviti stavljati na tržište i upotrebljavati dok se ne potroše postojeće zalihe.
      2.   Krmne smjese i krmiva koji sadržavaju tvari navedene u prilogu, a koji su proizvedeni i označeni prije 6. veljače 2018. u skladu s pravilima primjenjivima prije 6. veljače 2017., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje služe za proizvodnju hrane.
      3.   Krmne smjese i krmiva koji sadržavaju tvari navedene u prilogu, a koji su proizvedeni i označeni prije 6. veljače 2019. u skladu s pravilima primjenjivima prije 6. veljače 2017., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje ne služe za proizvodnju hrane.
      Članak 3.
      Stupanje na snagu
      Ova uredba stupa na snagu dvadesetog dana od dana objave u Službenom listu Europske unije.

         Ova je uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 14. prosinca 2016.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

         (3)  EFSA Journal 2012.; 10(3):2622 i EFSA Journal 2012.; 10(11):2967.

         PRILOG

                     Identifikacijski broj dodatka hrani za životinje

                     Naziv nositelja odobrenja

                     Dodatak hrani za životinje

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     mg aktivne tvari po kg potpune krmne smjese s udjelom vlage od 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Kategorija: Osjetilni dodaci. Funkcionalna skupina: Aromatske tvari

                     2b03001

                     —

                     1,8-cineol

                        Sastav dodatka hrani

                     1,8-cineol

                        Karakteristike aktivne tvari

                     1,8-cineol
                     Proizveden destilacijom iz Eucalyptus globulus

                     Čistoća: najmanje 98 %
                     Kemijska formula: C10H18O
                     CAS br. 470-82-6
                     FLAVIS br. 03.001

                        Metoda analize
                         (1)

                     Za utvrđivanje 1,8-cineola u dodatku hrani za životinje i aromatskim premiksima za hranu za životinje.
                     Plinska kromatografija – masena spektrometrija s blokadom vremena zadržavanja (GC-MS-RTL).

                     Sve životinjske vrste

                     —

                     —

                                 1.

                                 Dodatak se u hranu za životinje unosi u obliku premiksa.

                                 2.

                                 U uputama za uporabu dodatka i premiksa navode se uvjeti skladištenja i stabilnosti.

                                 3.

                                 Najveća preporučena količina aktivne tvari iznosi: 5 mg/kg potpune krmne smjese s udjelom vlage od 12 %.

                                 4.

                                 Na oznaci dodatka navodi se sljedeće:
                                 „Najveća preporučena količina aktivne tvari potpune krmne smjese s udjelom vlage od 12 %: 5 mg/kg”.

                                 5.

                                 Na oznaci premiksa, krmiva i krmnih smjesa navode se funkcionalna skupina, identifikacijski broj, naziv i dodana količina aktivne tvari ako je premašen sljedeći udio aktivne tvari potpune krmne smjese s udjelom vlage od 12 %: 5 mg/kg.

                                 6.

                                 Za korisnike dodatka i premiksa subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti od udisanja, doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksa potrebno je nositi odgovarajuću osobnu zaštitnu opremu, uključujući zaštitu za dišne organe, zaštitne naočale i rukavice.

                     6. veljače 2027.

                     2b13009

                     —

                     3,4-dihidrokumarin

                        Sastav dodatka hrani

                     3,4-dihidrokumarin

                        Karakteristike aktivne tvari

                     3,4-dihidrokumarin
                     Proizveden kemijskom sintezom
                     Čistoća: najmanje 99 %
                     Kemijska formula: C9H8O2

                     CAS br. 119-84-6
                     FLAVIS br. 13.009

                        Metoda analize
                         (1)

                     Za utvrđivanje 3,4-dihidrokumarina u dodatku hrani za životinje i aromatskim premiksima za hranu za životinje.
                     Plinska kromatografija – masena spektrometrija s blokadom vremena zadržavanja (GC-MS-RTL).

                     Sve životinjske vrste

                     —

                     —

                                 1.

                                 Dodatak se u hranu za životinje unosi u obliku premiksa.

                                 2.

                                 U uputama za uporabu dodatka i premiksa navode se uvjeti skladištenja i stabilnosti.

                                 3.

                                 Najveća preporučena količina aktivne tvari iznosi: 5 mg/kg potpune krmne smjese s udjelom vlage od 12 %.

                                 4.

                                 Na oznaci dodatka navodi se sljedeće:
                                 „Najveća preporučena količina aktivne tvari potpune krmne smjese s udjelom vlage od 12 %: 5 mg/kg”

                                 5.

                                 Na oznaci premiksa, krmiva i krmnih smjesa navode se funkcionalna skupina, identifikacijski broj, naziv i dodana količina aktivne tvari ako je premašen sljedeći udio aktivne tvari potpune krmne smjese s udjelom vlage od 12 %: 5 mg/kg.

                                 6.

                                 Za korisnike dodatka i premiksa subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti od udisanja, doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksa potrebno je nositi odgovarajuću osobnu zaštitnu opremu, uključujući zaštitu za dišne organe, zaštitne naočale i rukavice.

                     6. veljače 2027.

                     2b13037

                     —

                     2-(2-metilprop-1-enil)-4-metiltetrahidropiran

                        Sastav dodatka hrani

                     2-(2-metilprop-1-enil)-4-metiltetrahidropiran

                        Karakteristike aktivne tvari

                     2-(2-metilprop-1-enil)-4-metiltetrahidropiran
                     Proizveden kemijskom sintezom
                     Čistoća: najmanje 99 %
                     Kemijska formula: C10H18O
                     CAS br. 16409-43-1
                     FLAVIS br. 13.037

                        Metoda analize
                         (1)

                     Za utvrđivanje 2-(2-metilprop-1-enil)-4-metiltetrahidropirana u dodatku hrani za životinje i aromatskim premiksima za hranu za životinje.
                     Metoda_analize

                     Sve životinjske vrste

                     —

                     —

                     —

                                 1.

                                 Dodatak se u hranu za životinje unosi u obliku premiksa.

                                 2.

                                 U uputama za uporabu dodatka i premiksa navode se uvjeti skladištenja i stabilnosti.

                                 3.

                                 Najveća preporučena količina aktivne tvari iznosi:
                                 za svinje i perad: 0,5 mg/kg, a za ostale vrste i kategorije: 0,3 mg/kg potpune krmne smjese s udjelom vlage od 12 %.

                                 4.

                                 Na oznaci dodatka navodi se sljedeće:
                                 „Najveća preporučena količina aktivne tvari potpune krmne smjese s udjelom vlage od 12 %:

                                             —

                                             0,5 mg/kg za svinje i perad,

                                             —

                                             0,3 mg/kg za ostale vrste i kategorije.”

                                 5.

                                 Na oznaci premiksa, krmiva i krmnih smjesa navode se funkcionalna skupina, identifikacijski broj, naziv i dodana količina aktivne tvari ako je premašen sljedeći udio aktivne tvari potpune krmne smjese s udjelom vlage od 12 %:

                                             —

                                             0,5 mg/kg za svinje i perad,

                                             —

                                             0,3 mg/kg za ostale vrste i kategorije.

                                 6.

                                 Za korisnike dodatka i premiksa subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti od udisanja, doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksa potrebno je nositi odgovarajuću osobnu zaštitnu opremu, uključujući zaštitu za dišne organe, zaštitne naočale i rukavice.

                     6. veljače 2027.

            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2016/615 оd 19. travnja 2016. o razvrstavanju određene robe u kombiniranu nomenklaturu

text:
               21.4.2016

               HR

               Službeni list Europske unije

               L 105/14

         PROVEDBENA UREDBA KOMISIJE (EU) 2016/615
   оd 19. travnja 2016.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere u pogledu razvrstavanja robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifnih i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu (1) tablice u Prilogu ovoj Uredbi trebalo bi razvrstati u odgovarajuću oznaku KN iz stupca (2), a na temelju obrazloženja navedenog u stupcu (3) te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) osoba kojoj su izdane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije. Trebalo bi odrediti da to razdoblje traje tri mjeseca.

               (5)

               Mjere predviđene ovom Uredbom u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. travnja 2016.

            Za Komisiju,

            u ime predsjednika,

         Stephen QUEST

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Obrazloženje

                  (1)

                  (2)

                  (3)

                  Aparat (takozvana „priključna stanica za pametni telefon”) sastoji se od sljedećih dijelova:

                              —

                              LCD zaslona u boji veličine 29,5 cm,

                              —

                              rasklopivog kućišta s dva ulaza za USB,

                              —

                              tipkovnice s dodirnom podlogom,

                              —

                              priključka za pametni telefon,

                              —

                              utičnice za napajanje za napon ne veći od 1 000  V,

                              —

                              ugrađenih zvučnika.

                        Kad je pametni telefon priključen, njegova se baterija puni, a aparat istodobno služi kao ulazna/izlazna jedinica za vršenje svih funkcija priključenoga pametnog telefona.
                  Budući da aparat nije opremljen uređajem za konverziju signala, svi signali koje prima od priključenoga pametnog telefona u nepromijenjenom su obliku.
                  Aparat nije prikladan za povezivanje sa strojem za automatsku obradu podataka.

                  8537 10 99

                  Razvrstavanje se utvrđuje u skladu s općim pravilima 1, 3(c) i 6 za tumačenje kombinirane nomenklature i nazivima oznaka KN 8537 , 8537 10  i 8537 10 99 .
                  Aparat je složeni stroj koji može vršiti funkcije iz tarifnih brojeva 8504 , 8518 , 8528  i 8537 . Sve posebne funkcije koje vrše njegove različite komponente uključene su u prethodno navedenim tarifnim brojevima poglavlja 85. Stoga je isključeno razvrstavanje proizvoda u tarifni broj 8543  kao elektronički strojevi i aparati, s posebnim funkcijama, nespomenuti niti uključeni na drugom mjestu u poglavlju 85.
                  S obzirom na njegova svojstva, nijedna se funkcija ne smatra glavnom funkcijom aparata u smislu napomene 3 uz odsjek XVI.
                  Dakle, razvrstava se u tarifni broj koji je posljednji po brojčanom redoslijedu.
                  Aparat se stoga razvrstava u oznaku KN 8537 10 99 , kao ostale ploče, pultovi, stolovi, ormari i ostali nosači za električno upravljanje za napon ne veći od 1 000  V.